Sajeroning istilah géografi, segara wedhi utawa ara-ara ya iku palemahan sing ora ana tetanduran lan arang udan. Curahé kurang saka 250 mm per taun. Segara wedhi dianggep duwé kabisan sithik kanggo mulasara kauripan. Yèn dibandhingaké karo wewengkon sing luwih teles bab iki manawa bener, sanadyan yèn dititèni, segara wedhi kerep duwé kauripan sing racaké kasamun (mliginé ing wayah awan) kanggo jaga drawané awak. Kurang luwih saprotelon wewengkon bumi arupa segara wedhi.